
Opis predmetu zákazky
Názov predmetu zákazky: Energetický audit budov Univerzitnej nemocnice L. Pasteura Košice
Predmet zákazky:
Predmetom zákazky je spracovanie povinného energetického auditu pre objekty (budovy) Univerzitnej nemocnice L. Pasteura Košice, objekty na pracoviskách Rastislavova 43, Tr. SNP 1  a Ipeľská 1 Košice,  v súlade s právnymi predpismi v platnom znení,  t. j. v súlade a v rozsahu vyhlášky Ministerstva hospodárstva SR č. 179/2015 Z. z. o energetickom audite a zmene a doplnení ďalších predpisov, v súlade  s „Odporúčaniami  na spracovanie energetického auditu verejnej budovy SIEA“, ktoré sú zverejnené na webovom sídle Slovenskej inovačnej a energetickej agentúry a v súlade so zákonom č. 321/2014 Z.z. o energetickej efektívnosti.
Základné údaje o predmete auditu:
· Obstarávateľ: Univerzitná nemocnica L. Pasteura, Rastislavova 43, Košice.
· Pracoviská : Rastislavova 43 Košice, Tr. SNP 1 Košice, Ipeľská 1 Košice.
· Rozsah objektov (budov):  17 budov zdravotníckych zariadení a 23 budov nezdravotníckych zariadení –kotolňa, dielne, sklady, technické priestory, 5 ks budov zdravotníckych zariadení momentálne v rekonštrukcií.
Požiadavky na predmet zákazky
Rozsah minimálnych technických a funkčných  požiadaviek verejného obstarávateľa: 
1) Požiadavky verejného obstarávateľa:
· energetický audit musí byť založený na ekonomickom, environmentálnom a technickom zhodnotení zohľadňujúcom životný cyklus výrobkov a služieb;
· energetický audit musí obsahovať posúdenie súčasných technických systémov v budove, tepelno-technických vlastností stavebných konštrukcií, návrh opatrení na obnovu budov, opatrení na rekonštrukciu a modernizáciu technických systémov v budovách, stanovenie možných úspor a ich ekonomické a environmentálne zhodnotenie;
· postup pri výkone energetického auditu, obsah písomnej správy a súbor údajov na monitorovanie efektívnosti pri používaní energie v súlade s vyhláškou Ministerstva hospodárstva SR č. 179/2015 Z. z. o energetickom audite;
· výsledkom energetického auditu je písomná správa, ktorá musí obsahovať informácie s návrhmi odporúčaní, vrátane ich finančnej náročnosti a návratnosti;
· energetický audit musí byť spracovaný pre každú budovu zvlášť a zároveň musí obsahovať návrh opatrení s výpočtom ich návratnosti;
· v  predloženom energetickom audite musia byť viditeľne označené opatrenia, ktoré sa odporúčajú realizovať a jednoznačne identifikované prínosy jednotlivých navrhnutých opatrení z energetického auditu; 
· prínosy energetického auditu musia byť kvantifikované prostredníctvom hodnôt merateľných ukazovateľov vrátane spôsobu ich výpočtov. Ide najmä o nasledovné merateľné ukazovatele: 
· zvýšená kapacita výroby energie z obnoviteľných zdrojov (jednotka: MW) 
· zvýšená kapacita výroby tepla z obnoviteľných zdrojov (jednotka: MWt)
· zvýšená kapacita výroby elektriny z obnoviteľných zdrojov (jednotka: MWe)
· predpokladaná úspora primárnych energetických zdrojov (PEZ) podľa energetického auditu  (jednotka: MWh/rok) 
· množstvo tepelnej energie vyrobenej v zariadení OZE (obnoviteľný zdroj energie)
· spotreba energie pred realizáciou opatrení energetickej efektívnosti (jednotka: MWh/rok) 
· spotreba energie po realizácii opatrení energetickej efektívnosti (jednotka: MWh/rok)
· odhadované ročné zníženie emisií skleníkových plynov (jednotka: t ekviv. CO2)
· úspora PEZ (jednotka: MWh/rok)
· súčasťou poskytnutia služby výkonu energetického auditu je súhrnná písomná správa, súhrnný informačný list a súbor údajov pre monitorovací systém za každý areál (pracovisko) zvlášť. Zároveň je súčasťou poskytnutia služby dodanie čiastkových písomných správ za každý objekt zvlášť. Písomné správy z energetického auditu budú vytvorené v 3 vyhotoveniach a  2-krát v elektronickej forme na elektronickom nosiči (USB)  
· súčasťou poskytnutia služby je dodanie protokolu o odovzdaní a prevzatí súhrnných písomných správ z energetického auditu za každý areál (pracovisko) zvlášť. 
· Rozsah majetku verejného obstarávateľa, ktorý je predmetom auditu 
	1. Budovy 
	2. Energetické zdroje 
	3. Systém výroby a rozvodov stlačeného vzduchu
	4. Rozvody elektrickej energie 
	5. Rozvody UK a TUV
	6. Zariadenia na výrobu a rozvod chladu

Podrobný rozsah majetku, pre ktorý verejný obstarávateľ požaduje vykonať energetické audity a požiadavky na predmet zákazky je uvedený v Prílohe č.  2- EA- Zoznam objektov a ich špecifikácia.

2) Úspešný uchádzač je povinný:

a) vykonať dielo v obvyklej kvalite, pričom dielo musí obsahovať všetky náležitosti požadované legislatívnymi predpismi a
b) vykonať minimálne nasledovné činnosti:
· analýza súčasného stavu spotreby energie (popis, východiskový stav);
· posúdenie spotreby energie súčasných technických systémov budov;
· identifikácia potenciálnych miest plytvania energiami;
· identifikácia rozhodujúcich spotrebičov energie;
· zhodnotenie súčasného stavu na základe energetickej bilancie;
· návrhy opatrení na zníženie spotreby energie;
· ekonomické vyhodnotenie navrhovaných opatrení (výpočet očakávaných nákladov na realizáciu opatrení; výpočet úspor z realizácie opatrení, výpočet doby návratnosti investícií na realizáciu opatrení);
· environmentálne vyhodnotenie navrhovaných opatrení;
· výber optimálneho riešenia spracovaním viacerých alternatív;
· záverečné (prehľadové) hodnotenie energetického auditu a odporúčanie audítora;
· potenciál úspor;
· návrh optimálnej alternatívy na realizáciu;

c) vykonať dielo v etapách - nižšie uvedené pracoviská a súčasne a odovzdať ich podľa prioritizácie: 
· Etapa č.1  do 90 dní odo dňa účinnosti zmluvy 
· Etapa č. 2 do 150 dní odo dňa účinnosti zmluvy
Zoznam budov a presná špecifikácia jednotlivých budov patriacich do etáp podľa požiadaviek verejného obstarávateľa je uvedená v Prílohe č.  2- EA- Zoznam objektov a ich špecifikácia. Verejný obstarávateľ požaduje postupné odovzdávanie auditov zaradených do jednotlivých etáp.

d) vyhotoviť správu z energetického auditu za každý dotknutý objekt samostatne minimálne stanovenom rozsahu:

1. Identifikačné údaje -uvedú sa základné údaje o: 
1.1 vlastníkovi budovy – právna forma, adresa, údaje o štatutárnom orgáne, identifikačné číslo (ak bolo pridelené), kontaktné údaje (telefón, elektronická adresa)
1.2 spracovateľovi energetického auditu 

2. Predmet energetického auditu 
Uvedú sa základné údaje o predmete energetického auditu, a to najmä:
2.1  účel spracovania energetického auditu
2.2  identifikácia predmetu energetického auditu (názov budovy, ulica, opisné/súpisné číslo, obec, okres)
2.3  informácia o použitých podkladových materiáloch (napr. faktúry za dodávku energie, dostupná projektová dokumentácia, obhliadka na mieste, vlastné kontrolné merania, termovízna diagnostika, fotodokumentácia, použité národné technické predpisy (normy) a iné)
3. Opis súčasného stavu 
Na základe diagnostiky fyzického stavu budovy vykonanej energetickým audítorom, a to stavebných konštrukcií a technických zariadení budovy, podľa možnosti objektivizovanej meraním sa uvedie: 
3.1 charakteristika budovy (kategória budovy, opis budovy a jej stavebných konštrukcií, geometrické parametre, celková podlahová plocha , faktor tvaru, režim prevádzky a iné); 
3.2  opis technických zariadení v budove (technické systémy vykurovania, prípravy teplej vody, vetrania, chladenia, osvetlenia), identifikácia nedostatkov.

4. Základné údaje o energetických vstupoch a výstupoch 
Podľa údajov fakturačných alebo prevádzkových meradiel alebo na základe vyúčtovacích faktúr dodávateľov energie sa v členení podľa jednotlivých technických systémov uvedú údaje o: 
4.1  spotrebe energie v budove (vrátane opisu spôsobu jej stanovenia)
4.2  nákladoch na energiu

5. Tepelnotechnické posúdenie obalových konštrukcií, energetické hodnotenie 
Pre všetky údaje a postupy sa uvedie zdroj informácií, ktorý bol použitý, napr. odkazom na aktuálne platné medzinárodné alebo národné technické predpisy (normy) alebo na iné všeobecne používané technické dokumenty. 
Minimálny rozsah hodnotenia: 
5.1 vstupné údaje o počte dennostupňov minimálne za posledné tri kalendárne roky a skutočnom počte dennostupňov, so zohľadnením vnútorných (podľa charakteru využitia vnútorného priestoru) a vonkajších klimatických podmienok minimálne za posledné tri kalendárne roky
5.2 hodnotenie obvodového plášťa a strešného plášťa budovy (napr. zvislé steny nad  
terénom, podlaha nad nevykurovaným priestorom, podlaha nad vonkajším priestorom, zvislé steny pod terénom s vykurovaným suterénom, strecha) a vonkajších otvorových konštrukcií (okná, dvere, zasklene steny, brány) je potrebné spracovať v tabuľkovej forme (uvádzané zvlášť pre všetky rozdielne skladby stavebných konštrukcií), z ktorej sa budú dať identifikovať minimálne nasledovné údaje:
1. plocha konštrukcie
2. súčiniteľ prechodu tepla, požiadavky na súčiniteľ prechodu tepla podľa technického predpisu 
3. hodnotenie (vyhovuje/nevyhovuje) 
5.3 podrobná skladba jednotlivých stavebných konštrukcií, výpočtová hodnota tepelného odporu a výpočet súčiniteľov prechodu tepla jednotlivých stavebných konštrukcií, sa uvedú v rozsahu podľa prílohy č. 2
5.4  celkové hodnotenie obalových stavebných konštrukcií budovy, posúdenie splnenia minimálnej požiadavky na priemernú hodnotu súčiniteľa prechodu tepla so zohľadnením faktora tvaru budovy
5.5  výpočet potreby tepla na vykurovanie na základe výpočtu tepelných strát prechodom tepla, tepelných strát vetraním a tepelných ziskov, porovnanie vypočítanej mernej potreby tepla na vykurovanie so skutočnou mernou spotrebou tepla na vykurovanie za posledné tri kalendárne roky
5.6  hodnotenie budovy z hľadiska splnenia minimálnej požiadavky potreby tepla na vykurovanie podľa technického predpisu.

6. Návrh opatrení na obnovu existujúcich stavebných konštrukcií budovy má zohľadňovať najmä: 
6.1 pri návrhu zateplenia obvodového plášťa a strešného plášťa budovy a výmene pôvodných otvorových konštrukcií je potrebné splniť požiadavky a to: 
1. pri návrhu zateplenia obvodového plášťa a strešného plášťa budovy (druh a minimálna hrúbka tepelnej izolácie v zateplení so zohľadnením tepelnotechnickej kvality pôvodnej konštrukcie obvodového plášťa a vplyvu tepelných mostov) sa musia splniť požiadavky na tepelnoizolačné vlastnosti stavebných konštrukcií stanovené technickým predpisom. Návrh zateplenia a jeho ekonomické hodnotenie sa vykoná samostatne pre jednotlivé druhy stavebnej konštrukcie obvodového plášťa a strešného plášťa v štruktúre, ako bolo vykonané hodnotenie stavebných konštrukcií podľa bodu 5) písm. b),
2. pri návrhu výmeny vonkajších otvorových konštrukcií sa musia splniť požiadavky na súčiniteľ prechodu tepla pre okná a dvere stanovené technickým predpisom.
6.2 pri ekonomickom hodnotení sa vychádza zo súboru štandardných podmienok a aktuálnych cien energie pri stanovení potenciálu úspor energie a nákladov na ich obstaranie (navrhnutých opatrení), z predbežného odhadu investičných nákladov podľa obvyklých aktuálnych cien stavebných výrobkov a stavebných prác na trhu bez zohľadnenia vedľajších vynútených nákladov, so zohľadnením technickej životnosti navrhovaného opatrenia, výpočtového obdobia 30 rokov a diskontnej sadzby
6.3 výstupom ekonomického hodnotenie sú ekonomické ukazovatele, a to: 
1. jednoduchá doba návratnosti investície
2. diskontovaná doba návratnosti investície
3. čistá súčasná hodnota
4. vnútorná miera výnosnosti. 
6.4 minimálnym výstupom z environmentálneho hodnotenia pre každé navrhnuté opatrenie je stanovenie zníženia emisií oxidu uhličitého (CO2), ako aj tuhých znečisťujúcich látok a ďalších vybraných znečisťujúcich látok (CO, NOx, SO2).

7. Návrh opatrení na zníženie spotreby energie technických zariadení v budove 
Pre dosiahnutie optimálneho využitia potenciálu úspor je dôležité, aby sa navrhované opatrenia na zlepšenie energetickej efektívnosti modernizáciou, rekonštrukciou alebo na výmenu časti zariadení technických systémov (napr. zariadení na výrobu tepla s lepšou energetickou účinnosťou v technickom systéme vykurovania) navzájom dopĺňali. Prioritou pre pokrytie potreby energie v budove je využívanie vysoko účinných systémov centralizovaného zásobovania teplom a zariadení na využívanie OZE priamo v budove alebo v jej tesnej blízkosti. Energetický audit by mal tiež identifikovať opatrenia, ktoré je vhodné realizovať formou energetických služieb.
Základné opatrenia na zlepšenie energetickej efektívnosti technických zariadení v budove sú najmä: 
a) systém vykurovania 
b) systém prípravy teplej vody 
c) osvetľovacia sústava v budove 
d) vetranie a klimatizácia 
e) zavedenie automatizovaných systémov merania a riadenia pre všetky používané formy energie vrátane inteligentných meracích systémov výroby a spotreby energie, za účelom monitorovania a znižovania spotreby energie v budove.

8. Energetické hodnotenie budovy so zohľadnením predpokladaného stavu po realizácií stavebných úprav a navrhovanej obnovy technických zariadení v budove 
Preukáže sa predpoklad splnenia minimálnej požiadavky na energetickú hospodárnosť budovy v závislosti od kategórie budovy, a to minimálne: 
8.1 hodnotenie budovy z hľadiska splnenia predpokladu lepšej ako minimálnej požiadavky potreby energie na vykurovanie podľa osobitného predpisu
8.2 hodnotenie budovy z hľadiska splnenia minimálnej požiadavky globálneho ukazovateľa primárnej energie.

